Krasnokama rayonu

Krasnokama rayonu () — Rusiya Federasiyası, Başqırdıstan Respublikasının ərazisinə daxil olan inzibati rayon.  
İnzibati mərkəzi Nikolo-Berezovka kəndidir.
 Tarixi 
20 Avqust 1930-cu ildə Nikolo-Beryozovski rayonu adı ilə Başqırd Muxtar Sovet Sosialist Respublikasının tərkibində meydana gəlir. Buraya Novo-Kabanovskaya və Birsk rayonunun Kaleqin və Novo-Kainlıkovski volostları daxil idi. 20 fevral 1932-ci ildə Nikolo-Beryozovski rayonu ləğv edilir və ərazisi Kaltasin rayonuna verilir.

31 yanvar 1935-ci ildə rayon Krasnokama rayonu adı ilə yenidən qurulur. Rayona Arlanov, Karyakin, Kasevski, Korievsi, Kutlin, Muzyakov, Nikolo-Beryozovski, Nikolski, Novo-Aktanışbaşevski, Novo-Kabanov, Novo-Kainlıkovski, Novo-Muştinski, Novo-Urazaevski, Novo-Yazziqov, Staro-Kuzqovski, Staro-Muştinski və Staro-Yanziqitovski kənd icmaları daxil idi.
1962-ci ilin dekabrında Krasnokama rayonu ləğv edilir və ərazisi Yanaul rayonuna birləşdirilir. 31 mart 1972-ci ildə Krasnokama rayonu yenidən bərpa edilir. Rayon daxil idi: Neftekamsk şəhərinin inzibati tabeliyindən verilmiş Nikolo-Berezovka işçi qəsəbəsi, habelə Arlanovski, Karievski Muzyakovski, Nikolski, Novo-Burinski, Novo-Kabanov kənd sovetlikləri və Kaltasin rayonundan Novo-Kainlıkovski, Novo-Naqayevski, Redkinski, Sauzbaşski, Staro-Muştinski, Staro-Yanziqitovski və Şuşnurski. 26 dekabr 1974-cü ildə Neftekamsk şəhərinin inzibati tabeliyindən Krasnokama rayonuna Kuyanovski yarımstansiyası verilir.
 Əhalisi 
Rusiya İqtisadi İnkişaf Nazirliyinin proqnozuna görə:

2024 - 27,18 min nəfər.

2035 - 25,99 min nəfər.

Milli tərkib
2010-cu il Ümumrusiya siyahıyaalmasına görə: başqırdlar - 31,3%, marilər - 26,5%, tatarlar - 25,8%, ruslar - 14,7 %, digər millətlərdən olanlar - 1,7%. Dini baxımından əhalisi provaslav və müsəlmandır.
 Yerli özünü idarəetmə 
Durtöylö rayonu ərazisinə 14 kənd inzibati vahidliyi daxildir. Rayon ərazisinə ümumilikdə 68 yaşayış məntəqəsi daxildir.

 İqtisadiyyat 
İqtisadiyyatın əsas sahəsi kənd təsərrüfatıdır. Rayonun kənd təsərrüfatı sahələrinə Ətlik və südlük maldarlıq, donuzçuluq, quşçuluq, tərəvəzçilik, kartofçuluq və taxılçılıq daxildir. Kənd təsərrüfatına yararlı torpaqların sahəsi 95,5 min ha-dır: əkin sahələri 56,4 min ha, otlaq sahələri - 18,2 min ha, biçənəklər sahələri - 10.8 min ha.
 İstinadlar